बीजेपी के लिए मोदी की कैंपेनिंग के साथ-साथ कर्नाटक में प्रचार अभियान अपने आखिरी चरण में है. मोदी बीजेपी के लिए 21 रैलियां कर रहे हैं. कुछ राजनीतिक विश्लेषकों का मानना है कि चुनावी अभियान की शुरुआती चरण में ही कांग्रेस ने काफी बढ़त हासिल कर ली थी. अब वो मोदी की कैंपेनिंग के आगे टिकने के लिए संघर्ष करती दिख रही है.कर्नाटक चुनाव को लेकर हुए ज्यादातर प्री-पोल सर्वे में राज्य में हंग असेंबली यानी त्रिशंकु विधानसभा की बात कही जा रही है. लेकिन, बीजेपी इसे गलत साबित करने की पूरी कोशिश करेगी. बहरहाल, जो भी हो अगर जनता खंडित जनादेश देती है, तो इसका फायदा सिर्फ देवगौड़ा की पार्टी जेडीएस को ही मिलेगा.